stanford-oval/wikipedia huggingface dataset:
Sanjay Dutt
Palkinnot

Bengal Film Journalists’ Association Awards
2004: Paras miespääosa – Munna Bhai M.B.B.S.
Bollywood Movie Awards
2003: Kriitikkopalkinto parhaalle miesnäyttelijälle – Kaante
2004: Sensaatiomaisin näyttelijä – Munna Bhai M.B.B.S.
Filmfare Awards
2000: Paras miespääosa – Vaastav: The Reality
2004: Paras koominen rooli – Munna Bhai M.B.B.S.
Global Indian Film Awards
2006: Kriitikkopalkinto parhaasta miespääosasta – Lage Raho Munna Bhai
International Indian Film Academy Awards
2000: Paras miespääosa – Vaastav: The Reality
2010: Paras koominen rooli – All the Best: Fun Begins
Screen Awards
2000: Paras miespääosa – Vaastav: The Reality
2001: Paras miessivuosa – Operaatio Kashmir
Stardust Awards
2004: Vuoden miestähti – Munna Bhai M.B.B.S.
2007: Vuoden miestähti – Lage Raho Munna Bhai
Zee Cine Awards
2001: ”Zee Premiere Choice” – Operaatio Kashmir
2007: Kriitikkopalkinto parhaasta miespääosasta – Lage Raho Munna Bhai
Aiheesta muualla

Wikimedia Commonsissa on kuvia tai muita tiedostoja aiheesta .
Sanjay Dutt Internet Movie Databasessa. (englanniksi)
Sanjay Dutt Elonetissä.
Sanjay Dutt Allmoviessa (englanniksi)
Sekvenssi

Wikisanakirjassa on tähän liittyvä sananselitys: .
Sekvenssi voi tarkoittaa jaksoa tai sarjaa eri yhteyksissä, kuten:
sekvenssi, musiikinteorian käsite
sekvenssi, DNA:han ja muihin makromolekyyleihin liittyvä biologian käsite
sekvenssi, kristillisessä messussa hallelujan laajennus, laulu
Sekvenssi (musiikki)

Esimerkki sekvenssistä.
Äänitiedostojen kuunteluohjeet
Sekvenssi tarkoittaa musiikillisen aiheen toistumista peräkkäin eri sävelkorkeudella. Sekvenssi voi olla kromaattinen eli identtisesti transponoitu tai kyseistä moodia (sävelasteikkoa) käyttävä eli diatoninen.
Sata Lasta

Sata Lasta oli suomalainen rockyhtye, joka teki yhden pitkäsoiton CBS-levymerkille. Yhtye voitti Rock SM -kilpailun vuonna 1986.
Kokoonpano

Petri Kinnunen (laulu, kitara).
Kai Järvinen (kitara, laulu).
Markku Kyyhkynen (bassokitara, laulu).
Jari Kailokari (rummut, laulu)
Diskografia

Esikoinen (1987) CBS
Aiheesta muualla

Sata Lastan esitystuotanto Suomen äänitearkistossa (1901–1999)
Scott Weiland

Scott Weiland vuonna 2009.
Scott Richard Weiland (ent. Kline; 27. lokakuuta 1967 San José, Kalifornia – 3. joulukuuta 2015 Bloomington, Minnesota) oli yhdysvaltalainen muusikko, sanoittaja ja laulaja. Hän oli Stone Temple Pilots -yhtyeen laulaja. Yhtyeen pitäessä taukoa vuosina 2004–2008 hän oli Velvet Revolver -yhtyeen laulaja. Hänet erotettiin Velvet Revolverista keväällä 2008 huumeidenkäytön ja arvaamattoman lavakäyttäytymisen vuoksi. Weiland löydettiin kuolleena keikkabussistaan Minnesotassa 3. joulukuuta 2015. Kuolinsyyksi todettiin alkoholin sekä erilaisten huumeiden kuten kokaiinin ja ekstaasin yliannostus.
Aiheesta muualla

Kuvia tai muita tiedostoja aiheesta Scott Weiland Wikimedia Commonsissa
Scansoriopteryx

| Scansoriopteryx |
| --- | --- |

 Keskijurakausi Bathonia-vaihe  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Kladi::  Coelurosauria
Kladi::  Petokädet Maniraptora
Kladi::  Pennaraptora
Kladi::  Paraves
Heimo::  †Scansoriopterygidae
Suku::  †Scansoriopteryx  Czerkas & Yuan, 2002
Laji::  heilmanni
Kaksiosainen nimi
 † Scansoriopteryx heilmanni  Czerkas & Yuan, 2002 
Synonyymit
 Epidendrosaurus ninchengensis Zhang et al., 2002 
Katso myös
   Scansoriopteryx Commonsissa 
Infobox OKNimi-testi OK: 
Scansoriopteryx (nimen merkitys: ”kiipeilysiipi”) on sukupuuttoon kuollut petokäsiin kuuluva dinosaurussuku. Sukuun luetaan yksi laji, Scansoriopteryx heilmanni, ja se eli keskijurakauden Bathonia-vaiheen paikkeilla nykyisessä Kiinassa.
Taiteilijan näkemys Scansoriopteryxin poikasesta kiipeämässä puussa
Scansoriopteryx tunnetaan kahdesta lähes täydellisestä luurangosta, joissa näkyy painaumia höyhenistä. Molemmat yksilöt olivat vain 13 sentin pituisia poikasia. Vuonna 2002 kuvatun holotyypin löytöpaikasta ei ole varmaa tietoa, mutta se on saattanut tulla Liaoningista, Daouhugoun järvikerrostumista, joista on löydetty myös useita lentoliskoja ja sammakkoeläimiä. Samana vuonna Daouhugoun kerrostumista, Sisä-Mongolian alueelta kuvattiin myös toinen dinosauruksen poikasen luuranko, joka sai nimekseen Epidendrosaurus ninchengensis. Nykyään näiden kahden poikasen uskotaan edustavan yhtä ja samaa lajia, mutta lajin nimeämisestä on kiistelty. Epidendrosauruksen kuvaus julkaistiin Internetissä ennen kuin Scansoriopteryxin kuvaus ilmestyi painettuna, mutta Epidendrosauruksen kuvaus julkaistiin painettuna vasta myöhemmin. Lajinkuvauksia ja nimistösääntöjä valvovan asiantuntijatyöryhmä ICZN:n mukaan eläimestä tulee käyttää ensimmäisenä annettua nimeä, mutta se ei kuitenkaan hyväksy artikkeleiden verkkoversioita, joten lajista tulee käyttää nimeä Scansoriopteryx heilmanni.
Scansoriopteryxillä oli pitkät eturaajat ja käyrät varvasluut, mikä viittaa sen eläneen puissa. Dinosauruksen huomattavin piirre oli sen pidentynyt kolmas sormi. Vuonna 2015 kuvatulla lähisukuisella Yillä oli kehosta kolmanteen sormeen asti ulottuva nahkasiipi, jota tuki ranteesta kasvava luupiikki. Scansoriopteryxiltä tällaista ei tunneta, mikä saattaa johtua siitä, ettei luupiikki ollut vielä kasvanut tai luutunut poikasilla. Gregory S. Paulin mukaan puolimetrinen Yi saattaakin olla Scansoriopteryxin täysikasvuinen muoto. Scansoriopteryx käytti luultavasti ravinnokseen puissa eläviä hyönteisiä.
Molempien poikasten löydetyt luut
Sekvensseri

Yamahan QY10-sekvensseri.
Sekvensseri (myös MIDI-sekvensseri tai musiikkisekvensseri) on ohjelmisto tai laite, jolla voidaan luoda ja muokata musiikkia.
Alun perin sekvenssereillä ei voitu tallentaa ääntä, vaan ne toimivat "kaukosäätiminä" ja antoivat sellaisia käskyjä kuin "nuotti alkaa" ja "nuotti loppuu" syntetisaattoreille, jotka tuottivat äänen. Useimmilla moderneilla sekvenssereillä voidaan nykyään myös muokata ja käsitellä ääntä. Tämän vuoksi termejä "musiikkisekvensseri" ja "musiikinteko-ohjelmisto" käytetään usein samassa merkityksessä.
Vaikka nykyään "sekvenssereiksi" kutsutaan pääasiassa ohjelmistoja, joissakin syntetisaattoreissa ja melkein kaikissa musiikkityöasemissa on sisäänrakennettu MIDI-sekvensseri. Rumpukoneissa on yleensä Step Sequencer -niminen sekvensseri. Myös erillisiä sekvensserilaitteita on yhä käytössä, joskin niiden kysyntä on vähentynyt paljon kymmenen viime vuoden aikana.
Monilla sekvenssereillä on mahdollista tehdä jonkin verran nuotitusta, ja useimmat voivat näyttää musiikin Piano Roll -muodossa.
Scott Wilson

| Scott Wilson |
| --- | --- |
 Scott Wilson vieraana WonderConissa vuonna 2016.
Henkilötiedot
Syntynyt: 29. maaliskuuta 1942 Atlanta, Georgia, Yhdysvallat
Kuollut: 6. lokakuuta 2018 (76 vuotta)
Ammatti:  näyttelijä
Näyttelijä
Aktiivisena:  1967–2018
Palkinnot
 Florida Film Festival, Special Achievement Award (1998)  Ralph Morgan Award (2007) 
Aiheesta muualla
IMDb
Elonet
Scott Wilson (29. maaliskuuta 1942 – 6. lokakuuta 2018) oli yhdysvaltalainen näyttelijä. Hän näytteli useissa elokuvissa, kuten Yön kuumuudessa, Kuolemaantuomittu ja Pearl Harbor. Wilson esitti myös Hershel Greenea televisiosarjassa The Walking Dead vuosina 2011–2014 ja 2018. Vuonna 1981 Wilson sai miessivuosan Golden Globe -ehdokkuuden roolistaan elokuvassa Yhdeksäs aisti.
Aiheesta muualla

Kuvia tai muita tiedostoja aiheesta Scott Wilson Wikimedia Commonsissa
Remembering Actor and SAG Board Member Scott Wilson SAG-AFTRA.  7.10.2018. Viitattu 8.10.2018.
Scott Wilson Internet Movie Databasessa. (englanniksi)
Scotti Hill

Scotti Hill esiintymässä São Paulossa vuonna 2009
Scotti Hill, oik. Scotti Lawrence Mulvehill (s. 31. toukokuuta 1964 Manhasset, New York) on Skid Row'n kitaristi. Hän on maininnut esikuvikseen Jimi Hendrixin, Stevie Ray Vaughanin ja Jeff Beckin.[lähde? ]
Skid Row

Scotti Hill tutustui yhtyeeseen vuonna 1986 siten, että Skid Row'n basisti Rachel Bolan tunsi Hillin edellisestä yhtyeestään. Hän ehdotti, että Hill liittyisi hänen uuteen yhtyeeseensä, Skid Rowiin. Hill on ollut yhtyeessä sen alkuajoista asti, vaikka moni jäsen on vaihtunut. Scotti Hill on siis uudessa Skid Rown kokoonpanossa. Hän on ollut myös Ozone Mondayn kokoonpanossa vuonna 1996 muutamien Skid Rown jäsenien ja entisen yhtyeen rumpalin Rob Affuson kanssa. Ozone Monday ei kuitenkaan milloinkaan menestynyt, ja yhtyeen laulaja Shawn McCabem ja rumpali Rob Affuso erotettiin yhtyeestä. Vanha Skid Row koottiin uudelleen ja Scotti jatkoi siinä edelleen kitaristina.
Skid Row
| --- | --- |
Studioalbumit:   Skid Row  Slave to the Grind  Subhuman Race  Thickskin  Revolutions per Minute  The Gang’s All Here 
Livealbumit:  Subhuman Beings on Tour
EP:t:  B-Side Ourselves
Semiokemikaali

Semiokemikaalit ovat orgaanisia yhdisteitä, joiden avulla eläimet ja kasvit välittävät kemiallisia viestejä. Semiokemikaalien avulla lajit pystyvät viestimään lajin sisäisesti tai lajirajojen ulkopuolelle. Nykyisin on tunnistettu yli 3 000 hyönteisten kemialliseen viestintään liittyvää semiokemikaalia. Semiokemikaalitutkimuksessa yhdistyy kemian ja biologian osaaminen. Semiokemikaalitutkimuksen eräs käytännön tavoite on kehittää tuholaisten torjuntaan ja valvomiseen soveltuvia metodeja ja sovelluksia.
Kemiallisesti semiokemikaaleja voidaan tarkastella sekä vaikutuksen että rakenteen pohjalta. Semiokemikaalit jaetaan vaikutuksen puolesta kahteen pääryhmään: feromoneihin ja allelokemikaaleihin. Feromonit ovat semiokemikaalien suurin yhdisteryhmä. Niillä välitetään vain oman lajin sisäisiä viestejä. Feromonit jaetaan tehtäviensä puolesta kokoontumis-, hälytys-, sukupuoli-, jälki- ja merkitsemisferomoneihin. 
Allelokemikaalit jaetaan allomoneihin, kairomoneihin ja synomoneihin. Allomonit hyödyttävät niiden tuottajaa, mutta eivät vastaanottajaa (allelopatia). Kairomonit tuovat etua niiden vastaanottajalle. Synomonit hyödyttävät sekä niiden vastaanottajaa että niiden lähettäjää.
Semiokemikaaleista määrällisesti suurimmat rakenteelliset alaryhmät ovat esterit, hiilivedyt, ketonit, alkoholit, amiinit, aldehydit ja karboksyylihapot.
Hyönteiset aistivat semiokemikaalit suoraan ilmasta hajureseptorien avulla, jotka sijaitsevat useimmilla hyönteisillä tuntosarvien värekarvoissa. Sama molekyyli voi yhdelle lajille toimia feromonina ja samanaikaisesti jollakin toisella lajilla kairomonina tai allomonina.
Semiokemikaaleihin liittyvää tutkimustietoa on koottu verkossa Pherobase-nimiseen tietokantaan.
Aiheesta muualla

Tieteen termipankki: Semiokemikaali
Helsingin yliopisto, kemia: Semiokemikaalit (pdf)
The Pherobase: Database of Pheromones and Semiochemicals (englanniksi)
San Josén kansainvälinen lentoasema

San Josén kansainvälinen lentoasema (IATA: SJC, ICAO: KSJC, FAA:n sijaintikoodi: SJC, engl. Norman Y. Mineta San Jose International Airport) on entisen Yhdysvaltain kauppa- ja liikenneministeri Norman Minetan mukaan nimetty lentoasema San Joséssa, Kaliforniassa. Se sijaitsee noin kolme kilometriä luoteeseen San Josén keskustasta. Lentoaseman pääkäyttäjät ovat Southwest Airlines ja Alaska Airlines.
Terminaalit

Lentoasemalla on kaksi toisiinsa yhteydessä olevaa terminaalia: vuonna 1990 avattu terminaali A ja vuonna 2010 avattu terminaali B. Kentän ensimmäinen terminaalirakennus, terminaali C, avattiin vuonna 1965 ja suljettiin 2010.
Terminaalit > Terminaali A

Terminaali A:ssa on 16 porttia, jotka on numeroitu 1–16.
Terminaali A ja sen viereinen pysäköintihalli avattiin vuonna 1990 alun perin American Airlinesin käyttöön. Sitä remontoitiin ja laajennettiin vuonna 2009. Sinne tehtiin suurempi lipunmyyntialue, enemmän tienvarsipysäköintitilaa ja suurempi turvatarkastuspiste.
Terminaali A:ssa on myös alue kansainvälisille lennoille. Alueeseen kuuluvat portit 15 ja 16. Näiltä porteilta lähtevät lentoaseman kaikki kansainväliset lennot. Portteja käyttävät myös All Nippon Airwaysin ja Volarisin saapuvat lennot. Kaikkien kansainvälisten lentojen matkustajien täytyy kulkea tullin ja rajatarkastuksen läpi päästäkseen lähtöporteilleen.
Terminaalit > Terminaali B

Terminaali B avattiin virallisesti 30. kesäkuuta 2010. Terminaalissa on hyödynnetty päivänvaloa, ja sinne on sijoitettu modernia taidetta. Siellä on lisäksi istuimia, joissa on tietokoneidan ja puhelinten latauspistokkeet.
Terminaalit > Terminaali B > Pohjoissiipi

Terminaali B:n pohjoissiivessä on 12 porttia, jotka on numeroitu 17–28. Ensimmäiset kuusi porttia otettiin käyttöön 15. heinäkuuta 2009, ja muut portit 30. kesäkuuta 2012. Pohjoissiiven pääkäyttäjä on Southwest Airlines. Muita käyttäjiä ovat Alaska Airlines ja Horizon Air. Myös Delta Air Lines käytti terminaali B:tä, mutta se siirsi lentonsa A-terminaaliin tammikuussa 2012.
Terminaalit > Terminaali C

Terminaali C avattiin vuonna 1965 ennen matkustajasiltojen yleistymistä, ja niinpä koneeseennousu terminaalista tapahtui portaita pitkin.
Terminaalin pohjoispääty suljettiin joulukuussa 2007. Se purettiin helmikuussa 2008, jotta terminaali B:n rakennustyöt voitiin aloittaa. Terminaalin loppuosa remontoitiin, ja sinne lisättiin muun muassa suurempi turvatarkastuspiste.
United Airlines, Continental Airlines ja jetBlue Airways siirsivät lentonsa terminaali A:han joulukuussa 2009, ja näiden yhtiöiden porttialue suljettiin ja purettiin. Muut terminaali C:tä käyttäneet lentoyhtiöt pysyivät siellä, kunnes terminaali B:n pohjoissiipi avattiin kesäkuussa 2010.
Terminaali C suljettiin lopullisesti 30. kesäkuuta 2010, ja se purettiin saman vuoden heinäkuussa. Terminaalin paikalla on nykyisin pysäköintialue.
Lentoyhtiöt ja kohteet

| Lentoyhtiö | Kohteet | Terminaali |
| --- | --- | --- |
| Alaska Airlines | Guadalajara, Honolulu, Kahului, Kona, Lihue, Portland, Salt Lake City, San José del Cabo, Seattle/Tacoma | A, B |
| Alaska Airlines Horizon Airin operoimana | Boise, Portland, Reno/Tahoe | B |
| All Nippon Airways | Tokio-Narita | A |
| American Airlines | Chicago-O’Hare, Dallas/Fort Worth | A |
| American Eagle | Los Angeles | A |
| Delta Air Lines | Atlanta, Los Angeles, Minneapolis, Salt Lake City | A |
| Delta Connection | Los Angeles, Salt Lake City, Seattle/Tacoma | A |
| Hawaiian Airlines | Honolulu, Kahului | A |
| jetBlue Airways | Boston, New York-JFK | A |
| Southwest Airlines | Austin, Burbank, Chicago-Midway, Denver, Las Vegas, Los Angeles, Ontario, Orange County, Phoenix, Portland, San Diego, Seattle/Tacoma | B |
| United Airlines | Denver, Houston | A |
| United Express | Denver | A |
| US Airways | Phoenix | A |
| Volaris | Guadalajara | A |
Lentoyhtiöt ja kohteet > Rahtilennot

| Lentoyhtiö | Kohteet |
| --- | --- |
FedEx Express: Memphis, Indianapolis
UPS Airlines: Chicago-Rockford, Dallas/Fort Worth, Des Moines, Louisville, Ontario, Philadelphia
Aiheesta muualla

Wikimedia Commonsissa on kuvia tai muita tiedostoja aiheesta .
San Josén kansainvälinen lentoasema (Form 5010 PDF) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:San Jose International Airport
Terminaali A:n porttialuetta
Terminaali B:n lähtöaula
Terminaali C (matala, tummaikkunainen rakennus) vuonna 2010.
Käännös suomeksi
Saarijärvi (Jämsä, Halli)

| Saarijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°50′36″N, 24°46′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Vehkaoja Eväjärveen 
Järvinumero:  35.723.1.041
Mittaustietoja
Pinnankorkeus:  142,6 m  
Rantaviiva:  1,049 km  
Pinta-ala:  4,6 ha  
Saaria:  1 
 fiSaarijärvi 
Saarijärvi  on Keski-Suomessa Jämsän Hallissa sijaitseva lampi.
Maantietoa

Lammen pinta-ala on 4,6 hehtaaria ja se on 350 metriä pitkä ja 200 metriä leveä. Se sijaitsee Hallin lentoaseman eteläpuolella ja Eväjärven länsipuolella metsämaastossa. Lammella on kartan mukaan yksi soinen saari, joka on 70 metriä pitkä. Järven rantaviivan pituus on 1,0 kilometriä ja se on metsämaata. Järven länsipuolelta kulkee lentoasemalta tuleva tie, mutta järvi on autio.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 142,6 metriä mpy. Siihen on johdettu kuusi ojaa, joista lounaisrantaan laskee Salmijärven ja Halijärven laskuoja ja itärantaan laskuoja Pikkuisesta Valkeajärvestä ja Valkeajärvestä. Järven laskuoja on Vehkaoja, joka laskee Eväjärveen. Eväjärvestä vesireitti jatkaa Koljonselkään.
Saturday (Rebecca Blackin kappale)

| ”Saturday” Rebecca Black ft>  Dave Days |
| --- | --- | --- |

Singlen tiedot
 Äänitetty : 2013
 Julkaistu: 3. joulukuuta 2013
 Formaatti: digitaalinen lataus
 Tyylilaji: Pop
 Kesto: 03.47
 Levy-yhtiö: RB Records, Relica Music Group
Rebecca Blackin muut singlet
| ”In Your Words” 2012 | ”Saturday” 2013 | ”The Great Divide” 2016 |
Dave Daysin muut julkaisut
|   | ”Saturday” 2013 |   |
Saturday on yhdysvaltalaislaulaja Rebecca Blackin sekä yhdysvaltalaismuusikko ja YouTube-persoona Dave Daysin kappale. Se julkaistiin singlenä 3. joulukuuta 2013, aiheeseen liittyvän musiikkivideon julkaisun ollessa puolestaan seuraavana lauantaina, 7. joulukuuta. Se on jatko-osa hänen ensimmäiselle singlelle, "Fridaylle". Toisin kuin Blackin uran ensimmäiset kappaleet, "Saturday" sai pääosin positiivisen vastaanoton kriitikoilta. Muun muassa James Montgomery MTV:ltä sanoi että "Saturday on kaikkea sitä mitä voisit kuvitella". Yhdysvalloissa singleä myytiin ensimmäisen viikon aikana yhteensä 3 000 kopiota.
Kappalelista

Digitaalinen lataus
Saturday - 3:47
Listasijoitukset

| Listat (2013) | Paras sijoitus |
| --- | --- |
Yhdysvallat (Billboard Hot 100): 55
Yhdysvallat (Billboard Streaming Songs): 12
Käännös suomeksi
Saturday (Remix)

| ”Saturday (Remix)” Norma Jean |
| --- | --- | --- |

Singlen tiedot
 Julkaistu: 1978
 Formaatti: 12" vinyyli
 Tuottaja(t): Nile Rodgers ja Bernard Edwards
 Tyylilaji: disko
 Levy-yhtiö: Bearsville
Saturday (Remix) on yhdysvaltalaisen R&B-laulaja Norma Jeanin (sukunimi Wright) single vuodelta 1978. Single on ns. maxisingle eli se on tehty albumikokoon 12".
Tuottajat ovat Nile Rodgers ja Bernard Edwards. He ovat myös osallistuneet singlen nimikappaleen tekoon.
Vastaavat tuottajat ovat Marc Kreiner ja Tom Cossie yhtiöstä MK Productions.
Levy-yhtiö on Warner Communicationsiin kuuluva Bearsville Records ja singlen kaupallinen tunnus BSS 0326.
Singlejä on valmistettu myös UK:ssa tunnuksella LV 13.
Norma Jean on ollut mukana Chic-yhtyeessä ja häneltä on myöhemmin ilmestynyt mm. single High Society (Bearsville  49119) ja hän on ollut mukana mm. Randy Crawfordin albumilla Abstract Emotions (1986) taustalaulajana.
Singlen kappaleet

Ääninäytteet
Äänitiedostojen kuunteluohjeet
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Saturday (Remix) | Bernard Edwards, Nile Rodgers, Bobby Carter | 5.55 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | This Is the Love | Norma Jean Wright, Denzil Miller | 3.00 |  |  |  |  |  |  |
Listahistoriaa

Blues News -lehden numerossa 4/1978 on julkaistu kopio Blues & Soul -lehdessä olleesta Top American Soul Singles -listasta. Siinä Norma Jean Wrightin kappale "Saturday" on sijalla 47 aikaisemman sijoituksen ollessa 70. Sijalla 46 on Bunny Siglerin I Got What You Need (Gold Mind 4010) ja sijalla 48 Stargardin What You Waiting for (MCA 40932).
Semionotiformes

| Semionotiformes |
| --- | --- |

 Myöhäispermikausi–Myöhäisliitukausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  †Semionotiformes  Arambourg & Bertini, 1958
Heimot
 †Macrosemiidae  †Semionotidae  †Callipurbeckiidae 
Katso myös
   Semionotiformes Wikispeciesissä   Semionotiformes Commonsissa 
Infobox OKNimi-testi OK: 
Semionotiformes on sukupuuttoon kuollut primitiivisten viuhkaeväisten kalojen lahko. Siihen kuului vanhin tunnettu Neopterygiin jäsen, myöhäisen permikauden Acentrophorus, ja lahkon lajit elivät kosmopoliitteina myöhäisliitukaudelle asti.
Luokittelu

Alla olevassa kladogrammissa Semionotiformes sijoitetaan kladiin Ginglymodi luuhaukikalojen (Lepisosteiformes) kanssa. Nykyiset luuhauet ja fossiilinen Semionotidae on toisinaan sijoitettu samaan lahkoon, joko lahkon Lepisosteiformes tai Semionotiformes nimellä.
Shantaram Naik

| Shantaram Naik> Rajya Sabhan jäsen Goasta |
| --- | --- |
 29. heinäkuuta 2005 – 28. heinäkuuta 2017  
Edeltäjä:  Eduardo Faleiro
Seuraaja:  Vinay Dinu Tendulkar
Henkilötiedot
Syntynyt: 12. huhtikuuta 1946 Cuncolim, Portugalin Intia
Kuollut: 9. kesäkuuta 2018 (72 vuotta) Margao, Intia
Tiedot
Puolue:  Intian kongressipuolue
Shantaram Naik (12. huhtikuuta 1946 Cuncolim – 9. kesäkuuta 2018 Margao) oli intialainen kongressipuolueen poliitikko. Hän toimi parlamentaarikkona Lok Sabhassa 1984–1989 ja kaksi kautta Goan edustajana Rajya Sabhassa 2005–2011 ja 2011–2017. Hän toimi myös puolueensa Goan yksikön puheenjohtajana alle vuoden, hän erosi tehtävästään 2018 Rahul Gandhin kannustettua nuorempia johtajia ottamaan paikkansa puolueessa. Toimiessaan Lok Sabhassa hän teki aloitteen, jonka myötä Goasta tuli osavaltio vuonna 1987. Hän oli myös merkittävä konkanin kielen edistäjä.
Naik aiheutti kohua vuonna 2009 puhumalla Rajya Sabhassa tavalla, jota pidettiin raiskauksen uhreja syyllistävänä. Hän myös vastusti Goalle haitallisena pitämäänsä israelilaista ja venäläistä turismia ja kaupankäyntiä. Hänen mukaansa vähäpukeiset turistit turmelivat goalaisten mieliä.
Sankt Augustin

| Sankt Augustin |
| --- | --- |

 vaakuna
 Sankt Augustin
 Koordinaatit: 50°46′N, 07°11′E 
Valtio:  Saksa
Osavaltio:  Nordrhein-Westfalen
Hallintopiiri:  Köln
Piirikunta:  Rhein-Sieg-Kreis
Hallinto:  
 – Pormestari:  Max Leitterstorf
Pinta-ala:  
 – Kokonaispinta-ala:  34,22 km²
Korkeus:  65 m
Väkiluku (31.12.2022):  56 369
 – Väestötiheys:  1 647 as./km²
 
 www.sankt-augustin.de  
Infobox OKVirheellinen NIMI-arvo: 
Sankt Augustin on kaupunki Rhein-Sieg-Kreisin piirikunnassa, Kölnin hallintopiirissä, Nordrhein-Westfalenin osavaltiossa, Saksassa. Kaupungissa oli vuoden 2022 lopussa 56 369 asukasta, ja sen pinta-ala on 34,22 neliökilometriä. Kaupunki sijaitsee noin kahdeksan kilometriä koilliseen Bonnista ja kolme kilometriä lounaaseen Siegburgista.
Sankt Augustinin ystävyyskaupungit ovat brittiläinen Grantham vuodesta 1980, israelilainen Mevasseret Zion vuodesta 2001 ja unkarilainen Szentes vuodesta 2005.
Tunnettuja asukkaita

Dieter Dowe (s. 1943), historioitsija
Patricia Hanebeck (s. 1986), jalkapalloilija
Klaus Kinkel (s. 1936), poliitikko ja entinen oikeus- ja ulkoministeri ja valtiosihteeri
Rudolf Kowalski (s. 1948), näyttelijä
Jiří Nečas (s. 1955), taiteilija
Sven Plöger (s. 1967), meteorologi
Aiheesta muualla

Kuvia tai muita tiedostoja aiheesta Sankt Augustin Wikimedia Commonsissa
Kaupungin viralliset kotisivut (saksaksi)
Kaupungin kartta.